D tutlayt tunṣibt deg tmurt n Lezzayer seg useggas n 1963 deg tmendawt, amagrad wis semus: tutlayt n taɛrabt d tutlayt taɣelnawt tunṣibt n udabu. Aẓayar is-yettunfken i tutlayt-a yeldi-as akk tiwwura deg yal taɣult, ma nebder-d aselmed, ad t-naf seg uɣerbaz amezwaru armi d tasnawit d tesdawit, arnu daɣen deg taɣulin niḍen: tadamsa, tsertit, idles, tadbeltatg, arnu ɣef waya inawen neɣ ayen akk yettaru udabu (deg tedbelt) akk ttilin-d s tuget s taɛrabt, ɣas akken tikwal ttilin s tutlayt n tefransist.